CELEX: 32015D1780
Language: da
Date: 2015-10-05 00:00:00
Title: Rådets afgørelse (FUSP) 2015/1780 af 5. oktober 2015 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger)

6.10.2015   
            
            
               DA
            
            
               Den Europæiske Unions Tidende
            
            
               L 259/21
            
         RÅDETS AFGØRELSE (FUSP) 2015/1780
   af 5. oktober 2015
   om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende i betragtninger:
   
               (1)
            
            
               Den 16. juli 2012 vedtog Rådet afgørelse 2012/392/FUSP (1).
            
         
               (2)
            
            
               Den 22. juli 2014 vedtog Rådet afgørelse 2014/482/FUSP (2), der forlængede anvendelsen af afgørelse 2012/392/FUSP indtil den 15. juli 2016 og fastlagde et finansielt referencegrundlag indtil den 15. juli 2015.
            
         
               (3)
            
            
               Den 13. juli 2015 vedtog Rådet afgørelse (FUSP) 2015/1141 (3), der fastlagde et finansielt referencegrundlag indtil den 15. juli 2016. Rådet understregede i nævnte afgørelse, at det finansielle referencegrundlag ville blive revideret senest tre måneder efter den nævnte afgørelses vedtagelse under hensyntagen til den yderligere operationelle planlægning vedrørende den tostrengede tilgang, der går ud på at kombinere det øgede engagement i Niamey med en permanent tilstedeværelse i Agadez.
            
         
               (4)
            
            
               Med henblik på den yderligere operationelle planlægning bør det finansielle referencegrundlag for perioden fra den 16. juli 2015 til den 15. juli 2016 revideres.
            
         
               (5)
            
            
               EUCAP Sahel Niger vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union —
            
         VEDTAGET DENNE AFGØRELSE:
   Artikel 1
   Artikel 13, stk. 1 og 2, i Rådets afgørelse 2012/392/FUSP affattes således:
   
      »1.   Det finansielle referencegrundlag til dækning af udgifterne i forbindelse med EUCAP Sahel Niger for perioden fra den 16. juli 2012 til den 31. oktober 2013 udgør 8 700 000 EUR.
      Det finansielle referencegrundlag til dækning af udgifterne i forbindelse med EUCAP Sahel Niger for perioden fra den 1. november 2013 til den 15. juli 2014 udgør 6 500 000 EUR.
      Det finansielle referencegrundlag til dækning af udgifterne i forbindelse med EUCAP Sahel Niger for perioden fra den 16. juli 2014 til den 15. juli 2015 udgør 9 155 000 EUR.
      Det finansielle referencegrundlag til dækning af udgifterne i forbindelse med EUCAP Sahel Niger for perioden fra den 16. juli 2015 til den 15. juli 2016 udgør 18 400 000 EUR.
      2.   Alle udgifter forvaltes efter de regler og procedurer, der gælder for Unionens almindelige budget. Fysiske og juridiske personers deltagelse i EUCAP Sahel Nigers tildeling af offentlige kontrakter er åben og uden begrænsninger. Endvidere finder oprindelsesregler ikke anvendelse på varer, der indkøbes af EUCAP Sahel Niger.«
   
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 5. oktober 2015.
      
         
            På Rådets vegne
         
         N. SCHMIT
         
            Formand
         
      
   
   
      (1)  Rådets afgørelse 2012/392/FUSP af 16. juli 2012 om Den Europæiske Unions FSFP-mission i Niger (EUCAP Sahel Niger) (EUT L 187 af 17.7.2012, s. 48).
   
      (2)  Rådets afgørelse 2014/482/FUSP af 22. juli 2014 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger) (EUT L 217 af 23.7.2014, s. 31).
   
      (3)  Rådets afgørelse (FUSP) 2015/1141 af 13. juli 2015 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger) (EUT L 185 af 14.7.2015, s. 18).